**Serviceerklæring for barnehagene i Holmestrand**

Formål med serviceerklæringen er å beskrive det private og kommunale barnehagetilbudet og medvirke til at innhold og organisering så langt det er mulig samsvarer med brukernes behov.

**Hva kan du forvente når du søker en barnehageplass?**

* Tilgang til informasjon om opptaksregler og saksbehandling ved opptak
* Informasjon om kommunale og private barnehager, barnehagenes beliggenhet, åpningstid, alderssammensetning, satsningsområder, vedtekter og betalingsreglement
* Barnehagene i Holmestrand drives etter barnehageloven m/ forskrifter, herunder Rammeplan for barnehager.  
  [Barnehageloven](https://lovdata.no/dokument/NL/lov/2005-06-17-64)  
  [Rammeplan](http://www.udir.no/Barnehage/Rammeplan/)

**Hva kan du forvente når ditt barn har fått barnehageplass?**

* Et pedagogisk tilrettelagt tilbud tilpasset alder og modning
* Trygghet og forutsigbarhet
* At ditt barn blir sett og hørt
* Et sikkert og stimulerende lekemiljø inne og ute
* Et kompetent personale
* Fleksible og imøtekommende personale som møter barn og foreldre med respekt
* God informasjon og planverk som beskriver barnehagens innhold og organisering  
  ut fra barnehageloven.
* Et personale som har taushetsplikt og godkjent politiattest
* Det kan i samarbeid med dere foreldre formidles kontakt til Pedagogisk – psykologisk tjeneste, helsestasjon, barnevernstjenesten, psykiatritjenesten for barn og unge eller andre aktuelle hjelpeinstanser.

## Hva kan ditt barn forvente når det er i barnehagen?

* At barnehagen er et trivelig sted å være
* Voksne som har mye omsorg å gi til hvert enkelt barn
* Mye tid til å leke og lære inne og ute
* Noen å leke med
* Øvelse i å omgås andre på en god måte
* Få være med å medvirke i sin egen hverdag
* En hverdag med glede og humor
* Uteliv og turer i nærmiljøet

## Barnehagen forventer av deg som forelder at du:

* Bidrar til enn god dialog med personalet i barnehagen, der vi møter hverandre med respekt og likeverd
* Gjør deg kjent med og respekterer barnehagens vedtekter og øvrige regelverk
* Gjør deg kjent med barnehagens innhold og organisering gjennom tilgjengelige planer og annen informasjon
* Deltar på foreldresamtaler, foreldremøter og andre foreldrearrangementer.
* Gir tilbakemeldinger på hvordan du opplever barnehagen,  
  både det du er fornøyd med og ting du vil forbedre.